Boys (סרט)

Boys (בהולנדית: Jongens) הוא סרט דרמת התבגרות הולנדי עטור פרסים משנת 2014 בבימויו של מישה קאמפ  ובכיכובם של חייס בלום וקו זאנגבליט. הסרט הוקרן לראשונה ב-9 בפברואר 2014.

תקציר העלילה
סיגר (חייס בלום) הוא תלמיד תיכון בן 15, המתגורר יחד עם אביו האלמן תיאו (טון קאס), ואחיו אדי (ג'ונאס סמולדרס), אשר מתעמתים ביניהם בתדירות גבוהה, בעקבות מות אמו בתאונת דרכים קטלנית. יחד עם חברו הטוב ביותר סטף (סטיין טברן), סיגר מתקבל לנבחרת הריצה של מועדון הספורט המקומי. השניים, יחד עם שני תלמידים נוספים, טום (מיירון ווטס) ומארק (קו זאנגבליט), נבחרים לייצג את המועדון באליפות לאומית של מרוץ שליחים. על מנת לנצח, הארבעה חייבים להתאמן יחד באופן אינטנסיבי.

יום אחד, הארבעה מחליטים ללכת לשחות בנהר סמוך. לאחר שסטף וטום עוזבים, סיגר ומארק נשארים לשחות לבד. מארק מנשק את סיגר, שמיד לאחר מכן מנשק את מארק בחזרה. סיגר המבולבל מתעקש שהוא לא הומו וחוזר לביתו. למרות התקרית, השניים נשארים ידידים קרובים. כאשר סטף פוגש בנערה מקומית בשם קים (רייצ'ל ורדל) ומתחיל לצאת איתה, סיגר מרגיש לחץ חברתי לחזר אחר החברה הטובה ביותר שלה, ג'סיקה (לוטה שולץ), ולדכא את רגשותיו כלפי מארק.

באחד מסופי השבוע, צוות האתלטיקה נוסע ביחד למחנה אימונים. בלילה הראשון, סיגר מתגנב החוצה, ומארק הולך בעקבותיו. השניים רוכבים באופניים אל חוף הים, שם הם מבלים את שארית הלילה בנשיקות, ונחים זה בזרועות זה. כשהם חוזרים הביתה מהמחנה, סיגר, ג'סיקה, סטף, וקים יוצאים יחדיו לבלות ביריד. ביריד הם פוגשים את מארק, שמעוניין להצטרף אליהם. עם זאת, סיגר חושש כי האמת תצא לאור, והוא מנסה להתעלם ממארק. ג'סיקה מנשקת את סיגר, והשניים עוזבים את המקום, משאירים את מארק פגוע וחסר אונים.

מספר ימים לאחר מכן, סיגר מנסה לפצות עם מארק, ומציע לו ללכת לשחות יחד באותו ערב. עם זאת, באותו הערב תיאו ואדי מתעמתים זה עם זה, לאחר שתיאו מגלה שאדי פוטר מעבודתו כחודש לפני כן, וכי הוא מבלה ברכיבה על אופנועים עם חבריו. תיאו קושר את אופנועו של אדי עם שרשרת. סיגר יוצא לחפש אחר אדי, ולשכנע אותו לחזור הביתה. אדי מסרב, אך מציע לסיגר טרמפ במכוניתו. בדרכם, הם כמעט פוגעים במארק, בעודו רוכב על אופניו. מארק שואל את סיגר מדוע הוא לא הופיע לפגישה שקבעו, אך סיגר לא עונה לו ועוזב את המקום.

ביום של תחרות מרוץ השליחים, סיגר פונה אל מארק ומתנצל. מארק מאחל לסיגר בהצלחה עם העמדת הפנים שלו (ברומזו למערכת היחסים הרומנטית של סיגר עם ג'סיקה), והשניים בסופו של דבר לא מתפייסים. למרות זאת, הקבוצה מנצחת בתחרות. סיגר, אדי, תיאו וסטרף חוגגים יחד את הניצחון בארוחת ערב בבית המגורים של סיגר ומשפחתו. תיאו, שמבין שבנו אדי כבר איננו ילד קטן, מחזיר לו את האופנוע שלו והשניים מתפייסים. סטף מחמיא לסיגר על הביצוע שלו בתחרות, ופרט - על שיתוף הפעולה שלו עם מארק. בארוחת הערב, תיאו מבחין כי סיגר מתנהג בצורה יוצאת דופן, ושואל אותו אם הוא בסדר. סיגר עונה שלא, עולה על האופנוע של אדי, ועוזב את המקום.

בסצנת הסיום של הסרט, סיגר נוסע על הכביש באופנוע של אדי, כאשר מארק רוכב מאחוריו, מחבק אותו. השניים מחייכים זה לזה, ונראים מאושרים.

שחקנים ודמויות
 שם השחקן/נית  שם הדמות  אודות הדמות גיגס בלום  סיגֵר   קו זאנגבליט  מארק  חברו לקבוצה ומושא אהבתו של סיגר  ג'ונאס סמולדרס  אדי  אחיו של סיגר טון קאס  תיאו  אביהם האלמן של סיגר ומארק סטיין טברן  סטף  חברו הטוב ביותר וחברו לקבוצה של סיגר מיירון ווטס  טום  חברו לקבוצה של סיגר  לוטה שולץ  ג'סיקה  חברתה הטובה ביותר של קים ו"בת-זוגו" של סיגר  רייצ'ל ורדל  קים  חברתה הטובה ביותר של ג'סיקה ובת-זוגו של סטף 

רקע
בתחילה, הסרט שודר ב-9 בפברואר 2014 כסרט טלוויזיה ב-NPO Zapp, ערוץ טלוויזיה הולנדי המיועד לילדים ובני-נוער. הסרט זכה להצלחה רבה כל כך, עד כדי כך שחברת ההפצה ABC Cinemien/ABC Distribution החלטיה בסופו של דבר להפיץ את הסרט גם בבתי הקולנוע בהולנד. ההפצה הייתה להצלחה רבה גם כן, והסרט נמכר להפצה במדינות רבות נוספות, בהן ארצות הברית, גרמניה, הממלכה המאוחדת, טאיוואן, פולין וצרפת.

כמו כן, הסרט הוקרן במספר פסטיבלי קולנוע ברחבי העולם, בין השאר בסיאטל, ונקובר, אטלנטה וסן פרנסיסקו.

פסקול
עיצוב הסאונד בוצע על ידי מרקו ורמאס. חלק מהמוזיקה המלווה את הסרט הופקה על ידי רוטגר ריינדרס.

פסקול הסרט כולל, בין השאר, את השירים הבאים:
 I Apologize (Dear Simon) בביצוע Moss (השיר מלווה את כתוביות הפתיחה והסיום של הסרט)
 Love Like This בביצוע Kodaline
 Just a Boy בביצוע Angus & Julia Stone
 Princes בביצוע Oscar & The Wolf
 Midnight City בביצוע M83

פרסים ומועמדויות
 רשימת פרסים ומועמדויות שנה אירוע פרס קטגוריה חתן/חתני הפרס תוצאה 2014  Cinekid  Cinekid Film Award  סרט המשפחה ההולנדי הטוב ביותר  מישה קאמפ   2014  Giffoni Film Festival  Golden Gryphon  GENERATOR +13 Section  מישה קאמפ   2016  International Emmy Awards  Emmy  Kids: TV Movie/Mini-Series  מישה קאמפ   2015  KASHISH Mumbai International Queer Film Festival  Jury Award  הסרט העלילתי באורך מלא הטוב ביותר  מישה קאמפ (בימוי)Pupkin Film (הפקה)   2014  Lucas - International Festival of Films for Children and Young People  Lucas  סרט הנעורים הטוב ביותר  מישה קאמפ  2014 Nederlands Film Festival  Dutch Film Critics Award   מישה קאמפ   Golden Calf  שחקן המשנה הטוב ביותר  טון קאס  Golden Calf  השחקן הראשי הטוב ביותר  גיגס בלום   הבמאי הטוב ביותר של סרט באורך מלא  מישה קאמפ   הצילום הטוב ביותר  מל ואן אסן   2014  Seattle International Film Festival  Audience Award  הסרט הטוב ביותר  מישה קאמפ  2014 Zlín International Film Festival for Children and Youth  Children's Jury Main Prize  סרט הנעורים הטוב ביותר  מישה קאמפ   Golden Apple  הסרט באורך מלא הטוב ביותר  מישה קאמפ   Milos Macourek Award   גיגס בלום   Prize of the Ecumenical Jury   מישה קאמפ   Golden Slipper  סרט הנעורים באורך מלא הטוב ביותר  מישה קאמפ  

קישורים חיצוניים



הערות שוליים

קטגוריה:סרטי 2014
קטגוריה:סרטי התבגרות
קטגוריה:סרטי נעורים
קטגוריה:סרטי ריצה
קטגוריה:סרטים בהולנדית
קטגוריה:סרטים הולנדיים
קטגוריה:סרטים הומוסקסואליים